Panteras diskografi

Det amerikanske heavy metal-bandet Panteras diskografi består av ni studioalbum, ett konsertalbum og ett samlealbum, som ble utgitt i to versjoner. Pantera har også gitt ut 2 EP-er, seks singler, fem videoalbum, elleve musikkvideoer, og to samlebokser.

Pantera ble grunnlagt på begynnelsen av 1980-tallet, og gav de første årene ut fire studioalbum; Metal Magic (1983), Projects in the Jungle (1984), I Am the Night (1985), og Power Metal (1988), på sitt eget plateselskap, Metal Magic Records. Disse fire albumene har en så annerledes stil i forhold til Panteras senere utgivelser, at de ofte blir utelatt fra diskografier, og det virker som om bandet selv har valgt å utelate dem fra sin offisielle verkliste. Bandets debut hos et større selskap kom i 1990, med Cowboys from Hell. Albumet havnet på 27.-plass på Billboards Top Heatseekers-liste, og solgte til platina i USA. Det følgende året ble Cowboys from Hell: The Videos utgitt, med videoklipp produsert for Cowboys from Hell. Videoen solgte til gull.

Panteras andre album utgitt på et stort plateselskap var Vulgar Display of Power, i 1992. Albumet endte opp på 44.-plass på Billboard 200, og solgte senere til platina i Australia og USA. Vulgar Display of Power hadde også to singler, «Mouth for War» og «Walk», og begge sangene hadde musikkvideoer som var blant innholdet på videoen Vulgar Video som kom i 1993 og også solgte til platina i USA. Etter å ha turnert i to år gav bandet i 1994 ut Far Beyond Driven. Denne platen debuterte på toppen av Billboard 200 og australske ARIA Charts, samt på femteplass i Sverige og Storbritannia. Albumet solgte også til platina, både i Canada og USA. Albumet hadde tre singler: «5 Minutes Alone», «I'm Broken», og coverversjonen av Black Sabbaths, «Planet Caravan». Sistnevnte nådde 30.-plass på den amerikanske Mainstream Rock Tracks og UK Singles Chart. Albumet The Great Southern Trendkill fra 1996 nådde andreplass på Billboard 200 og 4 på ARIA charts, samt femteplass på den finske YLE-listen, og RIANZ-listen i New Zealand.

Official Live: 101 Proof, utgitt i 1997, nådde 20.-plass i fire land, og solgte til gull i USA. Senere samme år gav bandet ut 3 Watch It Go, som inneholdt musikkvideoer for alle singlene fra Far Beyond Driven, samt for «Drag the Waters» fra The Great Southern Trendkill. Videoalbumet fikk platina av RIAA. 3 Vulgar Videos from Hell i 1999 kombinerte bandets tidligere hjemmevideoer til en samlet DVD som solgte til platina i USA og Australia. Panteras siste studioalbum, Reinventing the Steel fra 2000, ble deres andre utgivelse som nådde andreplass på Billboard 200, og 4 på ARIA charts i Australia. Samlealbumet Far Beyond the Great Southern Cowboys' Vulgar Hits! fra 2003 kombinerte spor fra bandets fire album utgitt på store plateselskap og ble gitt ut i USA. Selv om den kun nådde 38.-plass på Billboard 200, solgte albumet etter hvert til platina i USA. Den internasjonale versjonen av samlingen inneholder en annerledes sporliste, men begge versjonene inkluderer en bonus-DVD med musikkvideoene deres. Senere samme år ble bandet oppløst, og medlemmene gikk videre til andre prosjekter, Damageplan, Down og Superjoint Ritual.

Studioalbum

Konsertalbum

Samlealbum

EP-er

Singler/Sanger

Videoalbum

Musikkvideoer

Samlebokser

Referanser

Eksterne lenker 

 Panteras offisielle hjemmeside

Pantera
Diskografier